
ΑΠΟΣΠΑΣΜΑ                        
Από το πρακτικό της με αριθ. 47ης/2023 Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 396/2023
Στη Λευκάδα σήμερα  στις 7 του μηνός Νοεμβρίου του έτους 2023, ημέρα Τρίτη και ώρα 12:00,  ήλθε σε τακτική, διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 24723/3-11-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.
                            ΠΑΡΟΝΤΕΣ                                                                ΑΠΟΝΤΕΣ                   

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Τέθηκαν για συζήτηση τέσσερα (4) θέματα Εκτός Ημερήσιας Διάταξης.
ΘΕΜΑ 1ο Εκτός Ημερήσιας Διάταξης: Απόφαση Ο.Ε για άσκηση ή μη ανακοπής κατά της υπ’ αριθμ. 93/2023 διαταγής πληρωμής του Ειρηνοδικείου Λευκάδας.    







Εισηγητής: Δημήτριος Μασούρας, δικηγόρος του Δήμου
Ο Πρόεδρος της Ο.Ε. κ. Χαράλαμπος Καλός, Δήμαρχος,  έθεσε υπόψη της Οικονομικής Επιτροπής τα εξής:

«Με την παρ. 3 του άρθρου 75 του Ν.3852/10, όπως αντικαταστάθηκε από το άρθρο 77 του Ν.4555/18 ορίζονται τα εξής:

 «3. Ο πρόεδρος καταρτίζει την ημερήσια διάταξη. Στην ημερήσια διάταξη αναγράφονται υποχρεωτικά και όλα τα θέματα που προτείνει ο δήμαρχος. Η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι' αυτό με την ίδια πλειοψηφία, πριν από την έναρξη της συζήτησης των θεμάτων της ημερήσιας διάταξης.»


Εν τω μεταξύ έχει προκύψει ένα ακόμη θέμα, το οποίο πρέπει να συζητηθεί κατά προτεραιότητα, για άσκηση ή μη ανακοπής κατά της υπ’ αριθμ. 93/2023 διαταγής πληρωμής του Ειρηνοδικείου Λευκάδας.    

Η Ο.Ε. αφού έλαβε υπόψη της

· την εισήγηση του προέδρου,

· την παρ.3 του άρθρου 75 του Ν. 3852/10 όπως αντικαταστάθηκε από το άρθρο 77 του Ν.4555/18
· το περιεχόμενο του θέματος, το οποίο αν και δεν περιλαμβάνεται στην ημερήσια διάταξη πρέπει  να συζητηθεί κατά προτεραιότητα

ΑΠΟΦΑΣΙΖΕΙ ΟΜΟΦΩΝΑ

Την συζήτηση του θέματος για άσκηση ή μη ανακοπής κατά της υπ’ αριθμ. 93/2023 διαταγής πληρωμής του Ειρηνοδικείου Λευκάδας.»    

Στη συνέχεια, ο Πρόεδρος της Ο.Ε. κ. Χαράλαμπος Καλός, Δήμαρχος, έδωσε τον λόγο στην κα  Μαυρέτα Καρύδη, δικηγόρο του Δήμου, η οποία εισηγήθηκε το θέμα λόγω απουσίας του εισηγητή και έθεσε υπόψη των μελών της Επιτροπής την εξής γνωμοδότηση του εισηγητή:   

«Με την αναφερόμενη ανωτέρω διαταγή πληρωμής, οι αντίδικοι Δημήτριος Δρακονταειδής, Αθανάσιος Δρακονταειδής και Ευαγγελία Μιχιαλάκη εκθέτουν ότι δικαιούνται συνολικά ποσό 15.028,02 ευρώ λόγω αναγκαστικής απαλλοτρίωσης ιδιοκτησίας, της οποίας τυγχάνουν συγκύριοι, δυνάμει της υπ’ αριθμ. 16/2010 Πράξης Εφαρμογής Πολεοδομικής Μελέτης Βασιλικής – Πόντης Λευκάδας.   

Με δεδομένο ότι η διαταγή πληρωμής επιδόθηκε στις 24/10/2023, η προθεσμία για άσκηση ανακοπής συμπληρώνεται την 14/11/2023.

Με το υπ’ αριθμ. πρωτ. 27601/22/φ/5.29.5/2023 έγγραφο της Διεύθυνσης Πολεοδομίας και Περιβάλλοντος του Δήμου μας, καθώς και τον σχετικό πίνακα της Διεύθυνσης Οικονομικών Υπηρεσιών, η ανωτέρω απαίτηση αναγνωρίζεται ως προς τη βασιμότητα και το ακριβές ύψος της πλην όμως επισημαίνεται ότι η υποχρέωση αυτή προέρχεται από προσκύρωση σε ιδιοκτησία τρίτου τμήματος της απαλλοτριωθείσας ιδιοκτησίας 244,12 τ.μ. Εξάλλου, τα ίδια προκύπτουν και από τα έγγραφα που επισκόπησε η υπηρεσία μας και βρίσκονται στον φάκελλο του Δικαστηρίου.

Ειδικότερα, είναι σαφές εκ του νόμου (αρ. 12§3 εδ. β’ ν. 1337/1983) ότι στο πλαίσιο της Πράξης Εφαρμογής, δύναται να προβλεφθεί και προσκύρωση, η οποία ιδρύει υποχρέωση αποζημίωσης των ιδιοκτητών των ωφελούμενων ακινήτων (αρ. 47§1 ν.δ. 17.7/16.8.1923). 

Συνεπώς, με την επίδικη διαταγή πληρωμής υποχρεώνεται ο Δήμος Λευκάδας να πληρώσει υποχρεώσεις που ο ίδιος δεν οφείλει, αφού αυτές, σύμφωνα με τον νόμο, βαρύνουν την ιδιοκτησία που ωφελείται από την προσκύρωση.

ΓΙΑ ΤΟΥΣ ΛΟΓΟΥΣ ΑΥΤΟΥΣ

Εισηγούμαστε στην Ο.Ε. να δοθεί εντολή στον δικηγόρο του Δήμου Δημήτριο Μασούρα να ασκήσει ανακοπή κατ’ αρ. 632 ΚΠολΔ κατά της 93/2023 Διαταγής Πληρωμής του Ειρηνοδικείου Λευκάδας και να εκπροσωπεί το Δήμο κατά τη συζήτησή της, μέχρι και την τελεσιδικία της υπόθεσης.»
Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
ΑΠΟΦΑΣΙΖΕΙ ΟΜΟΦΩΝΑ

Χορηγεί εντολή στον δικηγόρο του Δήμου Δημήτριο Μασούρα να ασκήσει ανακοπή κατ’ αρ. 632 ΚΠολΔ κατά της 93/2023 Διαταγής Πληρωμής του Ειρηνοδικείου Λευκάδας και να εκπροσωπεί το Δήμο κατά τη συζήτησή της, μέχρι και την τελεσιδικία της υπόθεσης. 



Η απόφαση αυτή πήρε αύξοντα αριθμό: 396/2023.              
     

        Ο Πρόεδρος 

                          

 Τα Μέλη

     
             ΚΑΛΟΣ ΧΑΡΑΛΑΜΠΟΣ[image: image1.png]

